Diari Oficial de la Generalitat Valenciana


Sumari del DOGV 3891, del 04-12-2000 (2000/9349)

Informació pública complementària de l'alternativa tècnica presentada per Marina Azul, SA, sectors PRR-9, PRR-10 i PRR-11 (Bròsquil) del PGOU.
----------------------------------------------------------------------------------------------------------------------------------------------

### Dades del document

Número de DOGV
:   3891

Data del DOGV
:   04-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9349


Organisme emissor
:   Ajuntament de Cullera

Tipus de document
:   Anunci

Informació pública complementària de l'alternativa tècnica presentada per Marina Azul, SA, sectors PRR-9, PRR-10 i PRR-11 (Bròsquil) del PGOU. [2000/X9349]
  
El ple de l'Ajuntament, en sessió de 31.10.2000, acordà sotmetre a informació pública complementària l'alternativa tècnica presentada per Marina Azul, SA, per als sectors PRR-9, PRR-10 i PRR-11 (Bròsquil), del PGOU de Cullera.
  
En dit acord, el contingut íntegre del qual està als expedients núm. 0754/1999 i núm. 456/1999, del Departament d'Urbanisme, a disposició de qualsevol interessat, s'hi estableix la necessitat de completar la informació pública de dita alternativa de Marina Azul, SA, que es va presentar amb concurrència amb les de Cullera Urbana, SL, que tenen presentades per als sectors SUP PRR-10 i SUP PRR-11, ja que en abastar aquesta alternativa tècnica de Marina Azul, SA, també un altre sector (SUP PRR-9), és per això que l' Ajuntament ple ha acordat sotmetre a informació pública complementària, d'acord amb l'article 46 de la Llei Reguladora de l'Activitat Urbanística de la Generalitat Valenciana (LRAU), i per a compliment d'allò que en dit article es disposa, per a l'alternativa tècnica de Marina Azul, SA, i tot per a donar la màxima difusió i evitar qualsevol indefensió que poguera produir-se per als propietaris d'un sector (SUP PRR-9) on existeix presentat un programa i respecte al qual no ha existit un tràmit d'al·legacions dels interessats, conformement amb allò que es preveu en la LRAU.
  
D'acord amb açò, queda sotmesa a informació pública complementària i als sols efectes d'al·legacions, l'alternativa tècnica de programa presentada per la mercantil Marina Azul, SA, consistent en, a més a més de la corresponent memòria del programa, projecte d'homologació, pla parcial i projecte d'urbanització dels esmentats sectors PRR-9, PRR-10 i PRR-11. En conseqüència, i segons allò establit als articles 46, 38 i concordants de la LRAU, la informació pública complementària assenyalada es realitza durant un termini de 20 dies hàbils, quant al programa i projecte d'urbanització, i d'un mes quant al projecte d'homologació i pla parcial, comptat a partir de l'endemà de la publicació d'aquest edicte en el Diari Oficial de la Generalitat Valenciana. Durant aquestos terminis d'exposició pública complementària, qualsevol persona podrà comparèixer a les oficines municipals, Departament d'Urbanisme - Àrea de Planejament i Gestió - on podrà formular les al·legacions que s'estimen corresponents.
  
No escau la informació pública a efectes de concurrència i presentació d'altres alternatives tècniques, ja que aquesta alternativa tècnica de Marina Azul, SA, es presenta dins el termini d'informació pública d'altres alternatives tècniques originals presentades en primer lloc (les de Cullera Urbana, SL), per la qual cosa no procedeix la concurrència respecte d'una alternativa tècnica que ha concorregut amb altra, ja que es prorrogaren els terminis per Resolució del tinent d'alcalde, de data 05.05.1999, precisament per a la presentació d'aquestes, així com per a la de proposicions juridicoeconòmiques , que també han seguit el seu tràmit.
  
Així doncs, l'objecte d'aquest anunci es completar el sotmetiment a informació pública de l'alternativa de Marina Azul, SA, la qual únicament va realitzar la remissió d'avisos als titulars cadastrals, però no la publicació en un periòdic d'àmbit de la Comunitat ni el DOGV, màxim si tenim en compte que ja existeixen proposicions juridicoeconòmiques presentades per al sector SUP- PRR-11 i fins i tot obertes per al sector SUP- PRR-10, i s'impedeix acceptar concurrència d'alternatives, tant per haver transcorregut el termini procedimental a tal efecte, com per la defraudació en la concurrència que suposaria la presència de pliques obertes.
  
Donat el cas que la remissió realitzada als titulars cadastrals que es preveu a l'article 46 de la LRAU resultara que alguns no s'han pogut localitzar o resultaren desconeguts, i als efectes prevists a l'article 59.4 de la Llei 30/1992, modificada por la Llei 4/1999, de Règim Jurídic de les Administracions Públiques i del Procediment Administratiu Comú, dit avís es realitza també al present edicte, que serà també exposat al tauler d'edictes d'aquest ajuntament, al diari i en el DOGV, fent-se saber que l'actuació que es pretén abasta els sectors PRR-9, PRR-10 i PRR-11 del Brosquil, polígon 31 de Cullera.
  
Propietaris desconeguts són:
  
Senyor Francisco Bonet Bonet, ref. cadastral: 963580; senyor Máximo Rico Pilar, ref. cadastral: 963582; senyor René Torres Claude, ref. cadastral: 973380; senyor Mariano Airos Magraner, ref. cadastral: 973380; senyora Isabel Bolufer Moncho, ref. cadastral: 982840; senyora Carmen Cavarrell Carbó, ref. cadastral: 982847; senyor Juan Martí Catalá i altres, ref. cadastral: 982849; senyor Salvador Grau Blasco, ref. cadastral: 962670; senyor Miguel Vidal Calatayud, ref. cadastral: 972350; senyor Rafael Armengud Félix, ref. cadastral: 972350; senyor Agustín Talens Gimeno, ref. cadastral: 982230; senyor Juan Pons Escrihuela, ref. cadastral: 982841; senyor Jesús Orgeira García, ref. cadastral: 982843; senyor Quintín Carles López, ref. cadastral: 982843.